Betri stuðlar Føroyingafelagnum í Aalborg Beint undan jólum (í fjør) gjørdu Føroyingafelagið í Aalborg og Betri samtakið stuðulsavtalu, sum kom í gildu 1. januar 2018 og sum er fyri alt árið. Stuðulsavtalan hevur við sær, at ein lýsing hjá Betri kemur at standa ovast á okkara heimasíðu og afturfyri fær felagið ein fíggjarligan stuðul. Vit í nevndini eru sera takksom fyri hesa stuðulsavtalu og vónandi er hon við til at menna felagið enn meir.